
	Ribiška zveza Slovenije 
	  telefon:      01 256 12 94

	
	Tržaška cesta 134
	  telefaks:     01 256 12 95

	
	1000    Ljubljana
	  e- naslov:  info.rzs@ribiska-zveza.si


ZAPISNIK

1. sestanka komisije RZS za  promocijske aktivnosti v tem mandatu

Sestanek je bil v ponedeljek, 25. 9. 2017, z začetkom ob 10.00 uri v pisarni Ribiške zveze Slovenije v Ljubljani, Tržaška ulica 134, Ljubljana.

Prisotni:

- k o m i s i j a :
Aleš MEZEK (predsednik komisije) ter člani: Milan BERLOT, Borut JERŠE, Boštjan P. ZAGOŽEN, Srečko ŽERJAV.
- drugi vabljeni:
dr. Miroslav ŽABERL (predsednik RZS), mag. Igor MILIČIĆ (sekretar RZS).

Opravičeni: 
/
SKLEPČNOST:
Od petih članov komisije je prisotnih pet članov komisije . Sestanek je sklepčen. 

Na seji je bil soglasno sprejet predlagan razširjen dnevni red:
1. Program dela in usmeritve dela komisije 2017-2018.
2. Sejemski nastopi 2017 in sodelovanje s STO.
3. Pomoč RD za sejme.
4. Priprava publikacije o lovu krapovcev in plenilk.
5. Svečani ribiški kroj in kroj za r. čuvaje.
6. spletna stran RZS in digitalna oblika glasila Ribič.

7. Predlog združitve prvega ribiškega sejma z Dnevom slovenskih ribičev
8. Razno
AD 1
1. Program dela in usmeritve dela komisije 2017-2018.

V pozdravnem nagovoru je predsednik komisije A. Mezek predstavil dosedanje delo članov po tematikah dela in predstavil novega člana komisije B. Zagožna. 

Predvidene aktivnosti  članov 

M. Berlot – sejemske aktivnosti, navezovanje in pridobivanje stikov s polovičnimi partnerji 

B. Jerše – sejemske aktivnosti, poznavanje svetovne in evropske ribiške zveze, sodelovanje z novinarji (turistika)
S. Žerjav – sejemske aktivnosti, poznavalec dobre prakse promocijskih aktivnosti iz sorodne LZS

B. Zagožen – strokovnjak za IT in spleta, pomoč pri organizaciji dogodkov

A. Mezek – koordinacija dela komisije.
AD 2
Sejemski nastopi 2017 in sodelovanje s STO.

Razprava: 

Mezek – sejem Vicenza  v Italiji je zelo velik, A,. Mezek meni da je nadaljevanja sodelovanje že nuja, zaradi velikega povpraševanja po ribolovu v Sloveniji. Glede sejma v Londonu  predlaga ponovitev  lanskoletnega nastopa. STO sofinancira sodelovanje na obeh sejmih, ZZRS je že poslal prijave. Sodelovanje RZS je stvar odločitve UO RZS,  zelo pomembno za RD pa  je da je RZS soorganizator nastopa. Za sejem v Londonu tečejo pogovori z direktorjem sejma glede celovita predstavite Slovenije z kot države partnerice . Pri domačih sejmih (Alpe Adria Ljubljana) predlagamo, da v letu 2018 na sejmu promoviramo med obiskovalci pridobivanje novih članov in mladih. Prisotni se strinjajo s sodelovanjem na sejmih z čim večjo prisotnostjo RD. Predsednik RZS je izpostavil dejstvo, da v kolikor se sejmi finančno pokrijejo, ti nastopi niso pod vprašajem. Želi več zalaganja komisije za predstavitev še večjega števila RD. Za sejem AA v Ljubljani predlaga komisiji nadaljevanje dela da zaradi promocijske predstavitve ribištva v slovenskem okviru. Posebno poglavje predstavlja sodelovanje RZS na Radgonskem sejmu. Podpira predlog izvedbe ribiškega sejma v okviru DRS ob jasnem finančnem planu.

Po razpravi sta bili sprejeta
Sklep 1: komisija predlaga UO RZS v letu 2018 nastope na sejmih v VB - The London Fly Fishing Fair 23 in 24. marca - London in Italiji – 24 – 26. februarja Pescare Show – Vicenza  ter sejem v Ljubljani – Natour Alpe Adria 31 januarja do 3. februarja.
Sklep 2: v sodelovanju s komisijo DMR se oblikuje letak kako postati ribič za pridobivanje mladine in polnoletnih občanov na sejemskih nastopih RZS.

AD 3
Pomoč RD za sejme.
Po krajši razpravi je bil sprejet 
Sklep 3: komisija se bo v tem mandatu nadaljevala prizadevanje za pridobitev čim večjega števila RD za nastope na sejmih.

AD 4
Publikacija - lov krapovcev in plenilk

Razprava: ideja o novi brošuri je nastala že v prejšnji komisiji, predstavljeno je bilo opravljeno dosedanje delo na brošuri,  nekdanji član komisije J. Ušeničnik je pripravil večino teksta za brošuro.  B. Jerše je izpostavil potrebo RZS po taki brošuri, največ je tu do sedaj naredil Jure, koristil je tudi pri drugih aktivnostih KPA, predlaga da se ga včlani v komisijo. Dve leti smo žal zgubili, vseeno pa je vsaj polovico vsebine pripravljene.  Meni, da na uspeh pridobivanja sredstev ponatisa brošure Muharjenje ne moremo računati, kajti stopnja finančne participacije RZS je odvisna od uspešne pridobitve oglasov. M. Berlot je potrdil da tako brošuro zelo rabimo, ker do sedaj  tem področju nimamo ustreznih gradiv.  Opozarja, da so zagonska sredstva za vsak projekt nujna, zato je potrebno le-ta predvideti. Predsednik RZS je poudaril, da bo UO RZS potrdil predlog komisije za novo brošuro, ob pogoju jasnega finančnega načrta. Z realizacijo brošure meni, da bo lažje izvesti uravnoteženje sejemskih predstavitev na področju krapolova in lova plenilk z muharjenjem.

Predsednik komisije A. Mezek je predlagal sledečo razdelitev zadolžitev pri pripravi brošure: 

B. Jerše – za vodenje projekta, oglaševanje, sponzorji
M. Berlot – oglaševanje, sponzorji 

S. Žerjav – pregled teksta, 

B. Zagožen in A. Mezek – vizuelna postavitev brošure.

J. Ušeničnik –  priprava teksta brošure, pridobivanje fotografij. 
Po razpravi sta bili sprejeta

Sklep 4:  do naslednje seje B. Jerše pripravi predlog finančne konstrukcije. Opravi tudi razgovor na STO o možnosti sodelovanja pri pripravi brošure. Komisija po sprejetju obeh dokumentov, oba pošlje v odobritev UO RZS, za nadaljevanje realizacije projekta nove brošure.
Sklep 5: člani komisije predlagajo UO RZS, da se v sestavo komisije KPA povabi Jureta Ušeničnika Schiffersteina. 
AD 4
Svečani ribiški kroj.
Predsednik RZS je izpostavil, da je ta projekt po zaslugi komisije zaključen, nadgrajen pa je še z različico ribiškega kroja za ženske. Sam je nosil prototipno verzijo kroja na uradnih dogodkih muharskega SP Savinja 2017, kjer so bili odzivi pozitivni. Komisiji predlaga da v tem mandatu obravnava  idejo priporočljivega oblačila za ribiške čuvaje. Prisotni so v nadaljnji razpravi ugotovili, da je v tem primeru so za ribiške čuvaje primerni in uporabni: telovnik, hlače in pokrivalo, ki morajo biti enotni za vse r. čuvaje v Sloveniji. Ker imajo nekatere RD že opremljene čuvaje je podan predlog, da se najprej ugotovi stanje pri RD glede tega vprašanja. Na nadaljnje sestanke se povabi tudi izbranega ponudnika ribiškega kroja 
Sprejet je bil
Sklep 6: člana komisije M. Berlot in S. Žerjav do naslednje seje pridobita primere praks pri RD, kjer imajo enotno opremljene ribiške čuvaje. 
AD 4
Spletna stran RZS, digitalna oblika glasila.

Predsednik komisije A. Mezek je predstavil stanje spletne strani in povedal da je bila prejšnjem mandatu komisija že obravnavala to problematiko, pripravljena tudi idejna zasnova prenove strani (J. Ušeničnik).

Problemi spletne strani so:  zastarelost spletne strani, neprivlačna vsebina za mlade, nekompatibilnost s pametnimi mobilnimi aparati. Potrebno bi bilo predstaviti obiskovalcem všečne vsebine (prikaz vezanja umetnih muh in drugih ribiških veščin). Trenutno komercialna spletna stran prednjači pri podajanju informacij o RD kot  pa stran RZS – obiskovalce moramo pridobiti nazaj z boljšo vsebino. Član komisije B. Zagožen je predstavil idejo postavitve novega ribiškega portala pod okriljem RZS, ki bo podajal informacije o športnem ribolovu za domače in tuje obiskovalce (angleški prevod) in bo obenem orodje za pridobivanje članov, ker se danes do mladih in njihovih staršev mladih pride hitreje prek socialnih medijev kot pa z letaki. Portal bi tudi prikazoval delovanje in aktivnosti RD. Predsednik RZS je prisotnim povedal, da je bila spletna stran mladinskega SP LRM Savinja 2017 (avtor B. Zagožen) zelo dobro narejena in sprejeta pri vodstvu  FIPS Mouche kot vzorčna spletna stran za nadaljnja tekmovanja. Problem je res v tem da pri internetnih iskalnikih  RZS ni na prvem mestu, kot  tista ki predstavlja ribištvo v Sloveniji. Član komisije B. Jerše se strinja da je spletna stran potrebna prenove, na naši strani mora bi tudi na uradni spletni strani, celotna stran mora biti boljša, razširjena, ne vidi pa potrebe po novem portalu ki bi konkuriral komercialnim projektom ampak znotraj strani RZS.

Sklep 7: komisija podpira idejo priprave celovite konceptualne zasnove spletne strani RZS, za kar sta zadolžena A. Mezek in B. Zagožen.  Zasnovo oba člana predstavita na prihodnji seji komisije.

AD 5
Ribiški sejem.

A. Mezek je predstavil prisotnim idejo ribiškega sejma. Ribiški sejem ob selitvi v Radgono je izgubil svoj čar, malo je ponudne za ribiče, trgovci se Radgone izogibajo zaradi daljave. V primerjavi s ponudbo ribiškega sejma v Vicenzi je v Italiji veliko obiska zaradi nakupa opreme po sejemskih cenah. Sejem bi bil enodnevni dogodek, povezan z Dnevom slovenskih ribičev (DSR) in dobil pravo vsebino. Pogoj izvedbe  je da trgovci dobijo prostor za minimalni znesek, v zameno pa lahko trgovec ponudi sejemski popust. RZS bi krila stroške najema prostora, v zameno pa dobi denar od razstavljavcev in ponudnikov hrane/pijače. Pripravil je grob finančni načrt (najem prostora).
Razprava:  
Prisotni so se strinjali da je koncept dober, A je Prej potrebno preveriti odziv. Potrebno je sprejeti odločitev glede nadaljnjih nastopov RZS na sejmu v G. Radgoni, kjer so stroški zelo veliki z žal malo učinka. Upoštevati sem mora osnovni koncept DSR  kot dneva predstavitve aktivnosti vseh RD (brezplačni prostori za predstavitev) Vsebinsko bi lahko dodali takemu sejmu s strokovnimi posvete in združili z idejo komisije DMR za donacijo rabljena opreme. Problem je pri ribiških trgovinah, ker ne realizirajo dogovorov da prihodu, zaradi očitnega majhnega komercialnega interesa. Lokacija dogodka bi morala biti v osrednji  Sloveniji in izvedbeno primerna (velikost prostora, parkirišča) 
Sklep 8: do naslednje seje komisije A. Mezek pridobi kontakte potencialnih razstavljavcev z namenom preveritve realnosti izvedbe sejma.
AD 6
Razno.
1. Koledar 2018.

Sekretar RZS predstavi idejo združitve koncepta Ujemite naravo in ribiškega koledarja za l. 2018. Prisotni ugotavljajo, da je ribiški koledar je zaživel, pretekla koledarja sta bila zelo lepa in deležna pozitivnih povratnih informacij s sejmov in od RD. Prisotni zagovarjajo tudi idejo, podobno praksi  LZS, da vsak član dobi koledar, kjer je vprašanje finančne participacije RZS. Član S. Žerjav je pojasnil način in časovnico dela LZS za letni koledar, kot tudi dejstvo odkupa najboljših fotografij. Člani komisije in predsednik RZS soglašajo da se s projektom ribiški koledar nadaljuje.

Sklep 9: RD je potrebno takoj obvestiti o izdaji koledarja. I. Miličić pripravi ožji izbor fotografij, končni izbor določi A. Mezek kot oblikovalec. 

2. Vprašanje usposabljanja za ribiški vodičev.
Razprava: na tem področju še vedno velja stihija, RD od vodenja nimajo nič, to možnost dajejo tudi tujcem in izdajajo potrdila o 'ribiških vodičih RD'  brez pravne podlage. Podan je bil predlog pobude državi s temeljito pravno podlago, da to reši na nacionalni ravni in morebiti združiti s praksami ostalih zvez (PZS). Predsednik RZS je predlagal obravnavanje točke na naslednjem sestanku, z možnostjo vprašanja na posvetu predsednikov RD o potrebi za to neobligatorno usposabljanje, ker država  na tem področju ne misli delati. 

3. Vprašanje financ komisije.
M. Berlot  prenos dela neporabljenih sredstev (brošura krapovci – plenilci). V razpravi je bilo pojasnjeno da tak prenos  ni mogoč. 
4. Program dela komisije za l. 2018 z ovrednotenjem predlaganih aktivnosti.
Predsednik komisije ga  pripravi do naslednje seje.
5. Program petletnega dela komisije. 

Predsednik komisije ga  pripravi do naslednje seje.
Naslednja seja komisije bo predvidoma 10 dni pred pred novembrsko sejo UO RZS. 

Ljubljana, 27. 9. 2017.

Zabeležil:
        Predsednik komisije:

Igor MILIČIĆ

Aleš MEZEK
OPOMBA:
Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:
-
člani komisije,

· morebitni drugi udeleženci sestanka,

· člani UO,

· člani NO RZS,

· vse RD

